Sulinos protaka
Sulinos protaka (rumun. Braţul Sulina) – viena iš trijų pagrindinių Dunojaus deltos protakų (Rumunija). Teka per deltos vidurį, tarp Kilijos protakos šiaurėje ir Šv. Jurgio protakos pietuose. Įteka į Juodąją jūrą. Ilgis 84 km, plotis 120–150 m, gylis 7-7,5 m. Vaga laivybos tikslais pagilinta, dėl to bendras Dunojaus nuotėkis Sulinos protaka padidėjo nuo 7-8 % iki 18-20 %. Žvejyba. Ties protakos žiotimis įsikūręs Sulinos uostamiestis.